वरिष्ठ खेल पत्रकार धर्मेन्द्र पंत ने अपनी पुस्तक 'सचिन के सौ शतक' में इस शतक के बारे में लिखा है कि यह बेहद खास शतक था, क्योंकि उनकी इस पारी से भारत ने ऑस्ट्रेलिया को हराकर शारजाह में ट्राई सीरीज जीती थी। तेंदुलकर ने अपनी इस पारी में 131 गेंदें खेली और 12 चौके और तीन छक्के लगाए। सचिन के सौ शतक में तेंदुलकर के अन्य सैकड़ों की तरह इस शतक का भी खूबसूरत वर्णन किया गया है। किताब में लिखा गया है- 'फाइनल देखने के लिए 24 हजार दर्शक काफी पहले स्टेडियम में जम गए थे। उनके हाथों में बड़े-बड़े बैनर थे, जिनमें तेंदुलकर को 25वें जन्मदिन की बधाई दी गई थी।'